cyanic-selkie/wikianc huggingface dataset:
স্নেহা কাপুর
পেশা
"দ্য ইন্ডিয়ান সালসা প্রিন্সেস" বা "সালসা স্নেহা" নামে খ্যাত, স্নেহা কাপুরকে ভারতীয় সালসাকে বিশ্ব মানচিত্রে তুলে ধরার কৃতিত্ব দেওয়া হয়। কাপুর প্রথম ভারতীয় যিনি ভারতের প্রতিনিধিত্ব করেছেন এবং বহু আন্তর্জাতিক সালসা চ্যাম্পিয়নশিপে জয়ী হয়েছেন। মুম্বাইয়ে বসবাস করার সময়, তিনি ২০০৬ সালে লর্ড বিজয়ের ডান্স স্টুডিওতে তিনি নৃত্যকে পেশা হিসেবে নিয়ে জীবন শুরু করেছিলেন। এটি ছিল উল্কার গতিতে ওঠা এক জীবনের সূচনা যা সালসা, বাচাটা, মেরেঙ্গু, জীব, হিপ-হপ, অ্যাডাগিও এবং বলিউড ইত্যাদি বিভিন্ন নৃত্যের রূপকে গ্রহণ করেছিল।
কাপুর মূলত একজন ক্রীড়াবিদ ছিলেন, তবে গুরুতর আঘাতের কারণে রিচার্ড থলুরের সাথে দেখা হওয়ার পরে তিনি নৃত্যশিল্পী হওয়ার সিদ্ধান্ত নিয়েছিলেন এবং বেঙ্গালুরু লর্ড বিজয়ের ডান্স স্টুডিওতে যোগ দিয়েছিলেন। স্কুলে তাঁর কর্মকালীন সময়ে, কাপুর এবং তাঁর নাচের সঙ্গী থলুর সারা বিশ্ব জুড়ে সালসা চ্যাম্পিয়নশিপের বেশ কয়েকটি পুরস্কার এবং ট্রফি জিতেছিলেন। "এক মিনিটে সবচেয়ে বেশি সংখ্যক সুইং ডান্স ফ্লিপস" এর জন্য গিনেস ওয়ার্ল্ড রেকর্ড ভেঙেছিলেন কাপুর। চার বছর আগে যুক্তরাজ্য থেকে এক মিনিটে ৩৩ ফ্লিপের রেকর্ড তৈরি হয়েছিল, কাপুর এবং তাঁর তিন সদস্য দল ৩৯ ফ্লিপ করে নতুন রেকর্ড গড়েছিলেন।
তিনি ডান্স ইন্ডিয়া ডান্স মরসুম ৩ -এ অংশ নিয়েছিলেন এবং অত্যন্ত ভাল নৃত্য করেছিলেন তবে ২০১২ সালের ২২ জানুয়ারী তিনি বাদ পড়েন।
ব্যক্তিগত জীবন
চ্যানেল ভি'র দিল দোস্তি ডান্সের সেটে দেখা প্রথম দেখা হয় স্নেহা কাপুর এবং লাভিন গোথীর। স্নেহা এবং লাভিন দুজনেই জুটি বাঁধেন ২০১৪ সালে। এই দম্পতির প্রথম সন্তান জিয়ান এর জন্ম হয় ১৯ মার্চ ২০১৮ সালে।
বহিঃসংযোগ
ভার্ভি ম্যাগাজিনে স্নেহা কাপুর
স্নেহা কাপুরের ইনস্টিটিউটের ফেসবুক পাতা
ভিব্বি ডট কমে স্নেহা কাপুর
নেব্রাস্কা হাইওয়ে ২৫০
নেব্রাস্কা হাইওয়ে ২৫০(এন-২৫০) যুক্তরাষ্ট্রের নেব্রাস্কাতে অবস্থিত একটি রাজ্য মহাসড়ক। রাস্তাটি ৪৮.৬৪ মাইল (৭৮.২৮ কি.মি.) লম্বা। রাস্তাটির দক্ষিণ প্রান্তবিন্দু এলসওর্থ এর এন-২ তে অবস্থিত এবং উত্তর প্রান্ত বিন্দু র‌্যাশভ্যালির ইউএস-২০ তে অবস্থিত। রাস্তাটিকে ১৯৬০ সালে তৈরী করা হয়। পরবর্তিতে ১৯৬৬ সালে একে দক্ষিণ পর্যন্ত বড় করা হয়।
রাস্তার বিবরণ
পুরো এন-২৫০ শ্রেইডেন কাউন্টিতে অবস্থিত। দক্ষিণ লেকসাইড এর এন-২ থেকে রাস্তাটির উৎপত্তি। রাস্তাটি একটি বিএনএসএফ এর মালিকানাধীন রেলওয়ে কে অতিক্রম করে লেকসাইডে  প্রবেশ করে। লেকের পাশ ঘুরে এন-২৫০ আস্তে আস্তে পশ্চিমে মোড় নেয়। রাস্তাটি আরো ছোট ছোট  টিলা, পুকুর, লেক পাড়ি দিয়ে উত্তর দিকে চলতে থাকে। পূর্ব থম্পসন লেকে রাস্তাটি ৩০৪তম ট্রেইল (এটি অন্যান্য লেককে সংযুক্ত করে) কে অতিক্রম করে।  ১৫ মাইল (২৪ কি.মি.) পর রাস্তাটি আরো একটি ২৯৮তম ট্রেইল অতিক্রম করে। কিছু মাইল পর এন-২৫০ স্মিথ লেক স্টেট বন্যপ্রাণী অভয়ারন্য কে অতিক্রম করে নিউব্রারা নদী পার হয়। তারপর রাস্তাটি প্রায় ২৬ মাইল সোজা উত্তরে চলতে থাকে। রাস্তাটি চেম্বার লাইন রোড নাম ধারণ করে এরপর র‌্যাশভ্যালিতে  প্রবেশ করে। তারপর শহরতলীর ইউএস-২০ এ গিয়ে সমাপ্ত হয়।  ২০১২ সালে নেব্রাস্কা ডিপার্টমেন্ট অব রোড (এনডিওআর) এর হিসেব মতে, এন-২৫০ এর রাশভ্যালি অংশ দিয়ে দৈনিক গড়ে ৩০৫ টি এবং উত্তরের লেকসাইড দিয়ে ৯০ টি যানবাহন চলাচল করে। এর সকল প্রকার রক্ষণাবেক্ষণই করে এনডিওটি।
ইতিহাস
মেটাল সারফেস্ড রাস্তা হিসেবে একে ইউএস-২০ এর রাশভ্যালি থেকে তৈরী করা হয় ১৯৪০-১৯৪৮ সালের দিকে।  ১৯৫৩ সাল নাগাদ রাস্তাটিকে কার্ভাট লেক পর্যন্ত দক্ষিণে বাড়ানো হয়। কিন্তু ১৯৫৭ সালের দিকে ম্যাপ থেকে তুলে দেওয়া হলেও  ১৯৬০ সালে পুনরায় এন-২৫০ নাম দিয়ে যুক্ত করা হয়।    একটি সরু সড়ক রুটটির সাথে যুক্ত করা হয় ১৯৮১-৮২ এর দিকে।
প্যারালিম্পিকে সিয়েরা লিওন
সিয়েরা লিওনের প্যারালিম্পিকে অভিষেক হয় আট্লান্টায় অনুষ্ঠিত ১৯৯৬ গ্রীষ্মকালীন প্যারালিম্পিকে অংশগ্রহণের মাধ্যমে, যাতে কেলি মারাহ নামে একজন মাত্র ক্রীড়াবিদ অংশগ্রহণ করেছিল, যিনি ৬ টি ইভেন্টে নাম নিবন্ধন করলেও মাত্র একটি ইভেন্টে অংশ নেয়। কিন্তু কোন পদক জিততে পারেনি। ২০১২ গ্রীষ্মকালীন প্যারালিম্পিকে সিয়েরা লিওনের প্রতিনিধিত্ব করেন মোহাম্মদ কামারা। তিনি পুরুষদের ট্রাক অ্যান্ড রোড ১০০ ও ২০০ মিটার  ইভেন্টে অংশগ্রহণ করেন। তবে কোন পদক পাননি।
সিয়েরা লিওন কখনো শীতকালীন প্যারালিম্পিকে অংশগ্রহণ করেনি।
হস্তিবর্ষ
প্রেক্ষাপট
আনুমানিক ৫২৫ খ্রিষ্টাব্দে তৎকালীন ইয়েমেনের শাসক ছিলেন ইহুদী সম্রাট জুনাওয়াস এবং আবিসিনিয়ার তৎকালীন ছিলেন শাসক খ্রিস্টধর্মের অনুসারী। অপরদিকে রোমান সাম্রাজ্যের শাসক ছিলেন খ্রিস্টধর্মের অনুসারী। ইয়েমেনের ইহুদী শাসক জুনাওয়াস খ্রিস্টধর্মের অনুসারীদের উপর চরম নির্যাতন শুরু করে, এক পর্যায়ে খ্রিস্টধর্মের অনেক অনুসারীদের আগুনে পুড়িয়ে হত্যা করে। এর প্রতিক্রিয়ায় খ্রিস্টান রোমান সাম্রাজ্যের সহায়তায় আবিসিনিয়ার সরকার ইয়েমেনে আক্রমণ চালায়। সেকালে আবিসিনিয়ার কোনো প্রতিষ্ঠিত নৌ বাহিনী ছিলনা। রোমান নৌ বাহিনীর সহায়তায় আবিসিনিয়া নিজেদের ৭০ হাজার সৈন্য ইয়েমেনের উপকূলে নামিয়ে দিতে সক্ষম হয়। পূর্ব আফ্রিকা, ভারতবর্ষ, ইন্দোনেশিয়াসহ দূর প্রাচ্যের সাথে চলমান ব্যবসার উপর শত শত বছর ধরে আরবদের একচ্ছত্র আধিপত্য ছিল। আর এর জন্য ইয়েমেন ছিল কৌশলগত এবং ভূ-রাজনৈতিক অত্যন্ত গুরুত্বপূর্ণ অঞ্চল। আরবদের আধিপত্য ক্ষুণ্ণ করে এই ব্যবসায় নিজেদের একচ্ছত্র আধিপত্য কায়েম করাই ছিল এ যুদ্ধের মূল লক্ষ্য।
ইয়েমেনের উপর আবিসিনিয়ার যে সৈন্য বাহিনী যুদ্ধ পরিচালনা করে, আরইয়াত ছিল সেনাপ্রধান আর আবরাহা ছিল সেই বাহিনীর একজন যোদ্ধা। পরবর্তীকালে আরইয়াত এবং আবরাহার মধ্যে ক্ষমতা দখল নিয়ে যুদ্ধ বেধে যায় এবং যুদ্ধে আরইয়াত নিহত হয়। শেষ পর্যন্ত আবরাহা গোটা ইয়েমেন দখল করে বসে। অতঃপর সে নিজেকে ইয়েমেনে নিযুক্ত আবিসিনিয়া সরকারের গভর্নর হিসেবে নিজেকে প্রতিষ্ঠিত করে।
ইয়েমেনে নিজের ক্ষমতা সম্পূর্ণ প্রতিষ্ঠিত করে আবরাহা একটি বিশেষ উদ্দেশ্যে কাজ করতে শুরু করে। এই যুদ্ধের শুরু থেকেই রোমান সাম্রাজ্য এবং আবিসিনিয়ার খ্রিস্টান সরকারের সেই উদ্দেশ্যই বিদ্যমান ছিল। আর তা হলো একদিকে আরবে খ্রিস্টধর্ম প্রচার করা আর অন্য দিকে দূর প্রাচ্যের ভারতবর্ষ ও রোমান অধিকৃত অঞ্চলে আরবদের পরিচালিত ব্যবসা সম্পূর্ণ করায়ত্ত করা। এই উদ্দেশ্যে আবরাহা ইয়েমেনের রাজধানী সানায় একটি বিরাট গির্জা নির্মাণ করল। ঐতিহাসিকগণ এর নাম লিখেছেন “আল-কালিস” এই কাজটি সুসম্পন্ন করার পর সে আবিসিনিয়ার সম্রাটকে লিখল যে– “আমি আরবদের হজ্জ অনুষ্ঠান মক্কার কাবা হতে সানার এই গির্জায় স্থানান্তরিত না করে ছাড়বনা।” ইয়েমেনে সে এই কথা প্রকাশ্যভাবে ঘোষণা করল এবং চারদিকে এই কথা প্রচার করতে লাগলো। তার এই কাজের উদ্দেশ্য ছিল আরবদের রাগান্বিত করা, কারণ আরবরা যদি রাগান্বিত হয়ে কোন পদক্ষেপ গ্রহণ করে তাহলে সে এটাকে উপলক্ষ বানিয়ে মক্কায় আক্রমণ চালানোর এবং কাবাগৃহ বিধ্বস্ত করার সুযোগ পাবে। তার পরিকল্পনা সফল হয়। কুরাইশদের কিছু যুবক একত্রিত হয়ে তার এই গির্জায় আগুন ধরিয়ে দেয় অথবা গির্জার ভিতর মলমূত্র ত্যাগ করে। এই ধরনের কোনো ঘটনা যদি আদৌ ঘটে থাকে তবে তা অস্বাভাবিক নয়, কারণ তার এই ঘোষণাটি ছিল চরম উত্তেজনা সৃষ্টিকারী। তবে, কোন কোন ঐতিহাসিক বলেছেন, আবরাহা নিজেই নিজেদের লোক দ্বারা এই ধরনের কাণ্ড ঘটায় উত্তেজনা তৈরি করে আরব আক্রমণের বাহানা তৈরি করার জন্য।
অতঃপর ৫৭০ বা ৫৭১ খ্রিষ্টাব্দে আবরাহা ৬০ হাজার সৈন্য ও ১৩ টি হাতি নিয়ে মক্কার দিকে যাত্রা করে ।
মূল ঘটনা
পথিমধ্যে বেশ কয়টি আরব গোত্র আবরাহা বাহিনীর গতিরোধ করার চেষ্টা করে কিন্তু ব্যর্থ হয়। এ সেনাদল মক্কার কাছাকাছি পৌঁছে একটি অগ্রবর্তী দল প্রেরণ করে। কুরাইশ গোত্রের প্রধান ছিল তখন মুহাম্মাদের পিতামহ আব্দুল মুত্তালিব। এ অগ্রবর্তী দল আব্দুল মুত্তালিবের প্রায় দুইশত উট লুট করে নিয়ে যায়। আবরাহা একজন দূতের মাধ্যমে কুরাইশ প্রধান আব্দুল মুত্তালিবকে ডেকে পাঠায়। আব্দুল মুত্তালিব আবরাহার সাথে দেখা করতে যায়। আব্দুল মুত্তালিব দেখতে অত্যন্ত বলিষ্ঠ ও ব্যক্তিত্বসম্পন্ন ছিলেন। আবরাহা তাকে দেখে অত্যন্ত প্রভাবিত হয়। আলাপচারিতা শুরু হবার পর আব্দুল মুত্তালিব তার দুইশত উট ফেরত চায়। আবরাহা বললেন– “আপনাকে দেখে খুব মুগ্ধ হয়েছিলাম। কিন্তু এই কথায় আমার নিকট আপনার আর কোন মর্যাদা রইলনা। কারণ, আপনি আপনার উটগুলো ফেরত চাইলেন কিন্তু আপনার এবং আপনার বাপ দাদার ধর্মের কেন্দ্রস্থল কাবা ঘর রক্ষার ব্যাপারে আপনি কিছুই বললেননা।” জবাবে আব্দুল মুত্তালিব বললেন – “উটের মালিক আমি, তাই আমি উট ফেরত চাইলাম। এই ঘরের মালিক আল্লাহ। আল্লাহই এই ঘর রক্ষা করবেন। আপনার বাহিনীর মোকাবিলা করার সামর্থ্য আমাদের নেই।”
আব্দুল মুত্তালিব আবরাহার সেনানিবাস হতে ফিরে কুরাইশদেরকে সাধারণ হত্যাকাণ্ডের হাত থেকে বাঁচার জন্য পর্বতমালায় আশ্রয় গ্রহণ করতে বললেন। অতঃপর তিনি আরও কয়েকজন কুরাইশ সরদারকে সাথে নিয়ে কাবা শরীফে উপস্থিত হলেন এবং কাবার দরজার কড়া ধরে এক সৃষ্টিকর্তা (আল্লাহ)'র নিকট দোয়া করলেন, তিনি যেন রক্ষা করেন। তখনও কাবার ভিতর ৩৬০ টি মূর্তি বিদ্যমান ছিল। কিন্তু এই কঠিন সময়ে তারা কেবল এক আল্লাহর কাছেই সাহায্য প্রার্থনা করেছিল।
পরের দিন আবরাহা মক্কায় প্রবেশের জন্য অগ্রসর হল। কিন্তু তার নিজের হাতি সহসা বসে পরল । হাতিটিকে উত্তর, দক্ষিণ ও পূর্ব দিকে চালানোর চেষ্টা করলে উহা দৌড়াতে শুরু করে কিন্তু মক্কার দিকে চালানোর চেষ্টা করলে তা সাথে সাথে বসে পড়ত। এই সময় হঠাৎ ঝাকে ঝাকে পাখি চঞ্চু ও পাঞ্জায় পাথরকুচি নিয়ে উড়ে আসে এবং কাবা আক্রমণকারী আবরাহা বাহিনীর উপর পাথরকুচির বৃষ্টি বর্ষণ করতে থাকে। এই পাথরকুচির আঘাতে আবরাহার বাহিনীর সৈন্যদের শরীরের মাংসপেশী খসে পড়তে শুরু করে এবং তারা চর্বিত ভুষির ন্যায় পরিণত হয়। এইরুপ অবস্থায় তারা নিরুপায় ও পাগলপারা হয়ে ইয়েমেনের দিকে পালাতে শুরু করে। এইভাবে পালিয়ে বাঁচতে গিয়ে তারা নানা জায়গায় পড়ে মরতে লাগলো অথবা মরে পড়তে লাগলো। এই ঘটনা সঙ্ঘটিত হয় মুজদালিফা ও মিনার মাঝখানে মুহাসসির নামক স্থানে।
মক্কার কোন কোন লোকের নিকট দীর্ঘদিন এই পাথরকুচির নমুনা সংরক্ষিত ছিল। ইতিহাস থেকে জানা যায়, এই ঘটনা সঙ্ঘটিত হবার ৩/৪ বছরের মধ্যে ইয়েমেন থেকে আবিসিনিয়া সরকারের পতন ঘটে। যে বছর এ ঘটনা সঙ্ঘটিত হয় সেই বছরটিকে আরবরা “হস্তী বর্ষ” নামে অভিহিত করে। মুহাম্মাদের জন্মও এই বছরে সম্পন্ন হয় । উল্লেখ্য, এ ঘটনার পর কুরাইশরা প্রায় ১০ বছর এক সৃষ্টিকর্তা হিসাবে আল্লাহ ব্যতীত আর কারও ইবাদত করেনি।
কুরআনে উল্লেখ
মুসলমানদের ধর্মগ্রন্থ কুরআনের সুরা ফীল নামক সুরায় এই ঘটনাটি সম্পর্কে সংক্ষেপে বর্ণনা পাওয়া যায়।
অনুবাদ
২০১৮ ফিফা বিশ্বকাপ গ্রুপ এ
২০১৮ ফিফা বিশ্বকাপ এর গ্রুপ এ পর্বের খেলা ২০১৮ সালের ১৪ থেকে ২৫ জুন অনুষ্ঠিত হয়। এই গ্রুপে অংশগ্রহণ করে রাশিয়া, সৌদি আরব, মিশর এবং উরুগুয়ে। পয়েন্ট তালিকায় প্রথম দুই দল উরুগুয়ে ও রাশিয়া পরবর্তী ১৬ দলের পর্বে অগ্রসর হয়।
অবস্থান
১৬ দলের পর্বে:
খেলাসমূহ
খেলার সময়সূচী স্থানীয় সময় অনুযায়ী দেয়া হয়েছে।
রাশিয়া বনাম সৌদি আরব
দুই দলের কেবল একবার দেখা হয়েছিল, ১৯৯৩ সালের ৬ অক্টোবরে সৌদি আরবে অনুষ্ঠিত একটি বন্ধুত্বপূর্ণ ম্যাচে যেখানে সৌদি আরব ৪-২ ব্যবধানে বিজয়ী হয়।
মিশর বনাম উরুগুয়ে
দুই দলের কেবল একবার দেখা হয়েছিল, ২০০৬ সালে অনুষ্ঠিত একটি বন্ধুত্বপূর্ণ ম্যাচে যেখানে উরুগুয়ে ২–০ ব্যবধানে বিজয়ী হয়
উরুগুয়ে বনাম সৌদি আরব
দুই দল এর আগে দুইবার মুখোমুখি হয়েছিল। সর্বশেষটি ২০১৪ সালে, যেখানে খেলা ১-১ এ ড্র হয়েছিল।
শৃঙ্খলা
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।
একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
সুন্দরপুর-দূর্গাপুর ইউনিয়ন
সুন্দরপুর-দূর্গাপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৩২.৮৯ কিমি২ (১২.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৯০৭ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৩টি।
ইপোক্সি
ইপোক্সি হল ইপোক্সি রেজিনের মৌলিক উপাদান বা নিরাময় শেষ পণ্যের পরিবার। ইপোক্সি রেজিন, পলিপক্সাইড নামেও পরিচিত।
যা প্রতিক্রিয়াশীল প্রিপলিমার এবং পলিমারের একটি শ্রেণী যা ইপোক্সাইড গ্রুপ ধারণ করে। ইপোক্সাইড ফাংশনাল গ্রুপকে সম্মিলিতভাবে ইপোক্সিও বলা হয়। একটি ইপোক্সাইড গ্রুপের IUPAC নাম হল একটি অক্সিরেন ।
পলিপক্সাইডের নিজেদের সাথে বা পলিফাংশনাল হার্ডেনারের সাথে প্রতিক্রিয়া একটি থার্মোসেটিং পলিমার গঠন করে, প্রায়ই অনুকূল যান্ত্রিক বৈশিষ্ট্য এবং উচ্চ তাপ ও রাসায়নিক প্রতিরোধের সাথে।
ইপোক্সি রেসিন যৌগগুলির সংস্পর্শে আসার সাথে সাথেই মিলে যায়,এবং এগুলো স্বাস্থের জন্য অনেক ঝুঁকিপূর্ণ এর ঝুঁকিগুলির মধ্যে রয়েছে ডার্মাটাইটিস এবং অ্যালার্জির প্রতিক্রিয়া, সেইসাথে শ্বাসকষ্টের বাষ্প এবং বালির ধূলিকণা থেকে শ্বাসকষ্ট, যা কখনোই পুরোপুরি নিরাময় হয় না।
২০১৬ চাটমোহর গণধর্ষণ
২০১৬ চাটমোহর গণধর্ষণ দ্বারা ২০১৬ সালের ২১ ডিসেম্বর বাংলাদেশের পাবনা জেলার চাটমোহরে সংঘটিত তিন নারীর গণধর্ষণের ঘটনাকে নির্দেশ করা হয়।
ঘটনা
২০১৬ সালের ২১ ডিসেম্বর ঢাকার আশুলিয়া থেকে দুই পোশাককর্মী ও তাদের একজনের ১২ বছরের মেয়ে পাবনা জেলার চাটমোহরে পরিচিত এক লোকের বাড়িতে বেড়াতে আসেন। সন্ধ্যায় ওই লোকের অনুপস্থিতির সুযোগে অজ্ঞাত পরিচয় ১০/১২ জন যুবক অস্ত্রের মুখে ওই তিন নারীকে পাশের বিলে নিয়ে গিয়ে তিনজনকেই গণধর্ষণ করে । মধ্যরাতে তারা অসুস্থ অবস্থায় বাড়ি ফেরেন।
তিউনিস
তিউনিস (تونس ) তিউনিসিয়ার রাজধানী ও বৃহত্তম শহর। বৃহত্তর তিউনিস নগর এলাকাতে (যাকে প্রায়শ "বৃহত্তর তিউনিস" নামে ডাকা হয়) প্রায় ২৭ লক্ষ লোক বাস করেন।
নীল-লালগির্দি
নীল-লালগির্দি (বৈজ্ঞানিক নাম:Phoenicurus frontalis) যা ‘নীল-কপালি গির্দি’ নামেও পরিচিত এক ধরনের ছোট আকারের পাখি। এই পাখি সাধারণত ভারতীয় উপমহাদেশ এবং দক্ষিণ-পূর্ব এশিয়ায় দেখা যায়।
তিউনিস
তিউনিস শহরটি দুই ভাগে বিভক্ত। শহরের কেন্দ্রের প্রাচীন প্রাচীরবেষ্টিত মুসলমান-অধ্যুষিত এলাকাটির নাম তিউনিসের মদিনা; এটি একটি বিশ্ব ঐতিহ্যবাহী স্থান। পুরাতন শহরের রাস্তাগুলি সংকীর্ণ এবং আঁকাবাঁকা। এখানে অনেক পণ্যদ্রব্যে পূর্ণ বাজার ও জমকালো মসজিদ আছে। এখানে আরও আছে স্থানীয় শাসনকর্তা বা বেগের প্রাসাদ, যেটি বর্তমানে একটি শিল্পকলা ও প্রত্নতাত্ত্বিক বস্তুর জাদুঘর। এখানে আরও আছে জলপাই বৃক্ষের মসজিদ (৭৩২ সালে স্থাপিত), যেটি একসময় একটি ইসলামী বিশ্ববিদ্যালয় হিসেবে ব্যবহৃত হয়েছিল। মদিনার পূর্ব পাশ থেকে সমুদ্রদ্বার (বাব এলা ভার বা পর্ত দো ফ্রঁস নামেও পরিচিত) অতিক্রম করলে শুরু হয় আধুনিক বা ইউরোপীয় তিউনিস শহর, যাকে ভিল নুভেল নামেও ডাকা হয়। নতুন তিউনিসের ভেতর দিয়ে চলে গেছে বিশাল হাবিব বুরগিবা রাজপথ বা অ্যাভিনিউ। এই রাজপথের উপরে ফরাসি ঔপনিবেশিক আমলের অনেক ভবন অবস্থিত, যেগুলি প্রাচীন ক্ষুদ্রতর স্থাপনাগুলির থেকে সম্পূর্ণ ভিন্ন। এরও পূর্বে সমুদ্রতীরে রয়েছে কার্থেজ, লা মারসা এবং সিদি বোউ সাইদ নামের শহরতলীগুলি।
সম্ভবত একটি ফিনিসীয় বসতি হিসেবে খ্রিস্টপূর্ব ৬ষ্ঠ শতকে তিউনিস শহরটির পত্তন হয়। কিন্তু প্রাচীনকালে প্রতিবেশী শহর কার্থেজের প্রতিপত্তি অনেক বেশি ছিল। খ্রিস্টপূর্ব ১৪৬  সালে রোমানরা কার্থেজ শহরের সাথে সাথে তিউনিস শহরটিও দখল করে। খ্রিস্টীয় ৭ম শতকে আরবদের নিয়ন্ত্রণে আসার পর তিউনিসের ব্যাপক উন্নতি ঘটে, বিশেষ করে হাফসিদ রাজবংশের সময় (১২২৮-১৫৭৪) এটি বেশ গুরুত্বপূর্ণ হয়ে উঠেছিল। ১৭শ এবং ১৮শ শতকে বাণিজ্য ও জলদস্যুতার বদৌলতে শহরটির অর্থনীতি সমৃদ্ধি সমুন্নত থাকে।
আধুনিক তিউনিস শহরটি ফরাসি ঔপনিবেশিক শাসনের সময়ে (১৮৮১-১৯৫৬) নির্মাণ করা হয়। এই যুগে শহরটির জনসংখ্যা নাটকীয়ভাবে বৃদ্ধি পায়। বহু ইউরোপীয় এবং স্থানীয় মুসলমান নতুন নতুন বাণিজ্য ও শিল্পকারখানার উপস্থিতির কারণে শহরটির প্রতি আকৃষ্ট হয়। তিউনিস শহরটি তিউনিসিয়ার রাজনৈতিক, প্রশাসনিক ও বাণিজ্যিক কেন্দ্রবিন্দু। ১৯৫৬ সালে তিউনিসিয়ার স্বাধীনতা অর্জনের পরে শহরটিকে দেশের রাজধানী বানানো হয়।
মোকনা ইউনিয়ন
মোকনা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৬ কিলোমিটার দক্ষিণে-পূর্বে  এবং নাগরপুর ইউনিয়নের ১২ কিলোমিটার পূর্বে অবস্থিত।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মোকনা ইউনিয়নের মোট জনসংখ্যা ২২,০৪০ জন। এই ইউনিয়নে মোট ঘরসংখ্যা ৫২৪৬ টি।
শিক্ষা
ভাদ্রা ইউনিয়নের গড় সাক্ষরতার হার শতকরা ৪২.৪ ভাগ (পুরুষ-৪৬%, মহিলা-৩৯.৩%)।
টিন টাইটান্স (টিভি ধারাবাহিক)
টিন টাইটান্স (ইংরেজি: Teen Titans) একটি মার্কিন অ্যানিমেটেড টেলিভিশন সিরিজ। এ সিরিজটির নির্মাতা গ্লেন মুরাকামি এবং এ শোটি একই নামের ডিসি কমিকসের চরিত্রসমূহের ওপর ভিত্তি করে নির্মিত। এটি প্রধানত ১৯৮০-এর দশকের প্রথম দিকে মার্ভ উলফম্যান এবং জর্জ পেরেসের নিউ টিন টাইটান্স কমিক বই সিরিজের কাহিনীর ওপর ভিত্তি করে নির্মিত।
টিন টাইটান্স ২০০৩ সালের ১৯ জুলাই কার্টুন নেটওয়ার্কে প্রথম প্রচারিত হয়। এটি কিডস ডব্লিউবিতেও প্রচারিত হয়। প্রাথমিকভাবে শুধু চারটি মৌসুম নির্মাণের পরিকল্পনা করা হয়েছিল, কিন্তু সিরিজটির জনপ্রিয়তার কারণে কার্টুন নেটওয়ার্ক পঞ্চম আরেকটি মৌসুম নির্মাণের নির্দেশ দেয়। শোটির শেষ আধঘণ্টার পর্ব "থিংস চেঞ্জ" প্রচারিত হয় ২০০৬ সালের ১৬ জানুয়ারি। পরবর্তীতে টিন টাইটান্স: ট্রাবল ইন টোকিও নামে একটি টিভি চলচ্চিত্র নির্মিত হয় যা প্রচারিত হয় ২০০৬ সালের ১৫ সেপ্টেম্বর। এ চলচ্চিত্রটি দ্বারা সিরিজটি শেষ করা হয়।
টিন টাইটান্স কার্টুন নেটওয়ার্কের সবচেয়ে জনপ্রিয় এবং প্রশংসিত সিরিজগুলোর মধ্যে অন্যতম। সিরিজটি তার চরিত্রের গঠন এবং গুরুগম্ভীর ধাঁচের জন্য পরিচিত। সিরিজটি তার চলাকালে তিনটি অ্যানি পুরস্কার ও একটি মোশন পিকচার সাউন্ড এডিটরস পুরস্কারের জন্য মনোনীত হয়। সিরিজটির স্পিন-অফ মিডিয়ার মধ্যে আছে কমিক, ডিভিডি, ভিডিও গেম, মিউজিক অ্যালবাম এবং সংগ্রহযোগ্য খেলনা। কার্টুন নেটওয়ার্কের সহযোগী চ্যানেল বুমেরাং-এ সিরিজটি পুনরায় প্রচারিত হয়েছে। ২০১৩ সালে শোটির একটি রিবুট নির্মিত হয়, যার নাম টিন টাইটান্স গো!।
চরিত্রসমূহ
টিন টাইটান্স-এর কাহিনী গড়ে উঠেছে একটি সুপারহিরো দলের প্রধান পাঁচজন সদস্যকে নিয়ে: রবিন (স্কট মেনভিল), টিন টাইটানদের বুদ্ধিমান ও যোগ্য দলনেতা; স্টারফায়ার (হিনডেন ওয়ালশ), ট্যামারান গ্রহ থেকে আগত বিচিত্র ও কৌতূহলী রাজকন্যা; সাইবর্গ (কারি পেইটন), একজন অর্ধেক মানব/অর্ধেক যন্ত্রমানব যে তার শক্তি ও প্রযুক্তিগত কৌশলের জন্য পরিচিত; রেভেন (তারা চ্যারেনডফ), সমান্তরাল জগৎ অ্যাজারাথ থেকে আসা একজন কাঠখোট্টা মেয়ে, যে অন্ধকার শক্তি ও আধ্যাত্মিক ক্ষমতা ব্যবহার করে; এবং বিস্ট বয় (গ্রেগ সাইপস), একজন কম বুদ্ধিসম্পন্ন হাস্যরসাত্মক চরিত্র যে নানা ধরনের প্রাণীতে রূপান্তরিত হতে পারে। তারা টাইটানস টাওয়ার-এ বাস করে, যেটি একটি বড় 'T' আকৃতির স্থাপনা। টাওয়ারটিতে বসবাসের জন্য স্থান, একটি কমান্ড সেন্টার এবং নানারকম প্রশিক্ষণ সুবিধা রয়েছে। টাওয়ারটি যুক্তরাষ্ট্রের পশ্চিম উপকূলে অবস্থিত কাল্পনিক জাম্প সিটিতে একটি দ্বীপের ওপর স্থাপিত।
দলটির কাজ শহরের সবরকম অপরাধ এবং অনৈতিক কার্যক্রম দমন করা। এর সাথে তাদের নিজেদের কৈশোর, পারস্পরিক বন্ধুত্ব ও সীমাবদ্ধতাও সামলে চলতে হয় তাদেরকে। তাদের প্রধান শত্রু স্লেড হলো ডিসি কমিকসের ভিলেন ডেথস্ট্রোক-এর একটি নতুন রূপ। পুরো সিরিজে দলটি বেশ কিছু সহযোগী ও বন্ধুর সান্নিধ্য লাভ করে; যাদের মধ্যে উল্লেখযোগ্য প্রথম মৌসুমে আকুয়াল্যাড এবং দ্বিতীয় মৌসুমে টেরা (যে ঐ মৌসুমের কাহিনীর গুরুত্বপূর্ণ অংশ)। অন্যান্য চরিত্রের মধ্যে আছে দ্বিতীয় মৌসুমে স্পিডি, হটস্পট এবং উইল্ডেবিস্ট ও তৃতীয় মৌসুমে বাম্বলবি এবং মাস ও মেনোস (যারা আকুয়াল্যাড, স্পিডি ও বাম্বলবি-এর সাথে একত্রে 'টাইটান্স ইস্ট' গঠন করে)। পঞ্চম মৌসুমে ডিসি ইউনিভার্সের অন্যান্য হিরোদের মধ্যে উল্লেখযোগ্য অনেকে ব্রাদারহুড অব ইভিল-এর বিরুদ্ধে যুদ্ধে টাইটানদের সাথে যোগ দেয়।
গোপন পরিচয়
বেশিরভাগ সুপারহিরো টেলিভিশন সিরিজ হতে টিন টাইটান্স ব্যতিক্রম, কারণ এতে চরিত্রগুলো সবসময় তাদের সুপারহিরো পরিচয় ধরে রাখে। তাদের অন্য কোনও গোপন পরিচয়ের আভাস খুব কমই দেয়া হয়। প্রকৃতপক্ষে কমিকে রেভেন, সাইবর্গ, স্টারফায়ার, বিস্ট বয় এবং টেরার কোনও গোপন পরিচয় নেই (স্টারফায়ার নামটি তার ট্যামারানিয়ান নামের অনুবাদ, সাইবর্গের আসল নাম সাধারণ মানুষের জানা, বিস্ট বয়ের প্রাকৃতিক রূপ সহজেই বুঝে ফেলা যায় এমন, এবং রেভেন ও টেরা ইচ্ছাকৃতভাবেই কোনও আলাদা পরিচয় গ্রহণ করেনি)।
টিন টাইটানদের দলনেতা রবিনের আসল পরিচয় কী, তা নিয়ে ভক্তদের মধ্যে অনেক তর্ক-বিতর্ক হয়েছে। সিরিজটিতে তার আসল পরিচয় ডিক গ্রেসন হওয়ার বেশ কিছু আভাস দেওয়া হয়েছে। এদের মধ্যে আছে "ফ্র্যাকচারড" পর্বে রবিনের ভিন্ন জগতের প্রতিরূপ ল্যারি, যার আসল নাম নসইয়ার্গ কিড (Nosyarg Kcid, ইংরেজি "Dick Grayson" নামটির বানান উল্টে লেখা); "হাউ লং ইজ ফরএভার?" পর্বে দেখানো ভবিষ্যত রবিনের নাইটউইং পরিচয় গ্রহণ করা (যেটি মূল ডিসি কাহিনীতে গ্রেসনের গৃহীত পরিচয়); এবং "হন্টেড" পর্বে রবিনের স্মৃতিতে রেভেন প্রবেশ করার সময় দেখানো দু'জন দড়াবাজিকরের সার্কাসের দড়ি দেখে পড়ে যাওয়ার দৃশ্য (গ্রেসনের অ্যাক্রোব্যাট বাবা-মার মৃত্যুই তার রবিন হওয়ার মূল কারণ)। ব্যাটম্যান-এর কাহিনীর সাথে অন্যান্য সম্পর্কের মধ্যে আছে "দি অ্যাপ্রেন্টিস, পার্ট টু" পর্বের দু'টি প্রসঙ্গ, যখন স্লেড রবিনকে বলে যে সে রবিনের "বাবার মতো হতে [পারবে]", যার উত্তরে রবিন বলে "আমার একজন বাবা আছে" (যার পরেই উড়ন্ত বাদুড়ের দৃশ্য দেখানো হয়) এবং ওয়েন এন্টারপ্রাইজেস-এর নাম লেখা একটি দালানের ছাদে একটি যুদ্ধের দৃশ্য।
"It was really important to me that little kids watching it could identify with characters. And I thought that the minute you start giving them secret identities then kids couldn't project themselves onto the characters anymore. And that was important to me. I know it's kind of important to have secret identities and stuff like that but we wanted everything to be really, really, iconic. Like, "Oh, there's the robot guy. There's the alien girl. There's the witch girl. There's the shape-changing boy." There's the we just wanted it really clean like that. We wanted it like old Star Trek. We just wanted it simple... ...And the whole "Who's Robin?" controversy is really kind of interesting to me. My big concern is just trying to make Robin cool. And just really set Robin apart from Batman. So if it seems like I'm avoiding the question, I sort of am. Because I don't think it's really important. My concern is how do I make Robin a really strong lead character without all that other stuff. And I feel that way about all the characters. How can I keep all the characters really iconic and really clean."
চরিত্রগুলোর গোপন পরিচয় উল্লেখ না করার নীতি পঞ্চম মৌসুমে ভেঙে ফেলা হয়, যখন ডুম প্যাট্রল-এর সদস্যরা বিস্ট বয়কে তার আসল নাম 'গারফিল্ড' বলে সম্বোধন করে (যদিও টাইটানরা তার পরেও তাকে বিস্ট বয় নামেই ডাকে)। "গো" পর্বে টাইটানরা বিস্ট বয়কে তার মুখোশ সম্পর্কে জিজ্ঞাসা করে এবং সে বলে যে সেটি তার আসল পরিচয় ঢেকে রাখে, কিন্তু রেভেন বলে যে সবুজ ত্বক, চোখা কান ও দাঁত থাকার কারণে তার "ঢেকে রাখার মতো কোনও গোপন রহস্য নেই"।
পর্বসমূহ
প্রতিটি মৌসুমেই একটি নির্দিষ্ট কাহিনীধারা রয়েছে যা দলের নির্দিষ্ট একজন টাইটানকে কেন্দ্র করে আবর্তিত হয়। স্টারফায়ার প্রধান দলের একমাত্র সদস্য যাকে কেন্দ্র করে কোনও মৌসুম তৈরি হয়নি।
বাতিলকরণ
২০০৫ সালের নভেম্বর মাসের মাঝামাঝি সময়ে টাইটান্সটাওয়ার ডটকম বিবৃত করে যে ষষ্ঠ মৌসুম নির্মিত হওয়ার সম্ভাবনা খুবই কম, এবং ভক্তদেরকে বলা হয় এ শোটির প্রতি তাদের সমর্থন কার্টুন নেটওয়ার্ককে জানাতে। এ খবরটি বের হওয়ার কয়েকদিন পরেই কার্টুন নেটওয়ার্ক কর্তৃক আনুষ্ঠানিকভাবে শোটি বাতিল হওয়ার সংবাদ প্রকাশিত হয়। আকুয়াল্যাডের কণ্ঠদাতা উইল হুইটনের মতে শোটি বাতিল করার পেছনে হাত ছিল ওয়ার্নার ব্রাদার্স ফিচার অ্যানিমেশনের নতুন নির্বাহী কর্মকর্তাদের, যাঁরা শোটির ষষ্ঠ মৌসুম নির্মাণ না করার সিদ্ধান্ত নেন। সিরিজের কাহিনী সম্পাদক রব হোজি হুইটনের বিবৃতি অস্বীকার করেন। তিনি বলেন যে সিদ্ধান্তটি ওয়ার্নার ব্রাদার্সের নয়, কার্টুন নেটওয়ার্কের ছিল এবং কখনওই ষষ্ঠ মৌসুম নিয়ে কোনও পরিকল্পনা ছিল না।
সাঈদ ইবনে আমির আল জুমাহি
সাঈদ ইবন আমের আল জুমাহি মুহাম্মাদের একজন অন্যতম সাহাবা ছিলেন। যিনি উমরে র যুগে হিমশের শাসক হিসেবে দায়িত্ব পালন করেছেন ।
টিন টাইটান্স (টিভি ধারাবাহিক)
বাতিলকরণ
শেষ পর্ব প্রচারের পরে ওয়ার্নার ব্রাদার্স অ্যানিমেশন টিন টাইটান্স: ট্রাবল ইন টোকিও নামে একটি চলচ্চিত্রের ঘোষণা দেয়। চলচ্চিত্রটির প্রিমিয়ার হয় সান ডিয়েগো কমিক-কন ইন্টারন্যাশনাল-এ এবং প্রথম প্রচারিত হয় কার্টুন নেটওয়ার্কে ২০০৬ সালের ১৫ সেপ্টেম্বর। চলচ্চিত্রটি দ্য ডব্লিউবিতে প্রচারিত হয় ২০০৬ সালের ১৬ সেপ্টেম্বর এবং ডিভিডিতে মুক্তি পায় ২০০৭ সালের ৬ ফেব্রুয়ারি।
সাঈদ ইবনে আমির আল জুমাহি
ইসলাম গ্রহণ ও হিজরত
সাঈদ ইবনে আমির আল জুমাহি খায়বার বিজয়ের পূর্বেই ইসলাম গ্রহণ করেন। তিনি যখন ইসলাম গ্রহণের পূর্বে মক্কায় ছিলেন তখন একজন সাহাবা খুবাইব ইবনে আদি কে বন্ধী করে মক্কায় নিয়ে আসেন। এরপর কুরাইশরা তাকে নির্মমভাবে হত্যা করে,কুরাইশরা তার শরীরের অঙ্গগুলো কেটে বিচ্ছিন্ন করে ফেলে। খুবাইব ইবনে আদি মৃত্যুর পূর্বে দুই রাকাত নামাজ আদায় করেছিলেন । এসব ঘটনা সাঈদ ইবনে আমির আল জুমাহি কে গভীরভাবে প্রভাবিত করে ।এরপর ফলে সাঈদ ইবনে আমির হটাত করেই একদিন ইসলামের ঘোষণা দিয়ে ইসলাম গ্রহণ করে ফেলে। এবং খায়বারের যুদ্ধের পূর্বেই মদিনায় হিজরত করেন ।
টিন টাইটান্স (টিভি ধারাবাহিক)
ডিসি নেশন শর্ট এবং রিবুট
২০১২ সালে কার্টুন নেটওয়ার্কে ডিসি নেশন প্রোগ্রামিং ব্লকের কয়েকটি স্বল্পদৈর্ঘ্য কার্টুন ছবির মধ্য দিয়ে শোটির একটি পরিবর্তিত নতুন রূপের প্রচার শুরু হয়। নিউ টিন টাইটান্স নামে কার্টুনগুলোর প্রচার শুরু হয় ২০১২ সালের ১১ সেপ্টেম্বর। এ কার্টুনগুলোতে টাইটানদের "চিবি" রূপ উপস্থাপন করা হয়, এবং মূল শো-এর প্রধান কণ্ঠাভিনেতারা এখানে পুনরায় তাঁদের চরিত্রসমূহের কণ্ঠ প্রদান করেন।
সাঈদ ইবনে আমির আল জুমাহি
যুদ্ধে অংশগ্রহণ
সাঈদ ইবন আমির মদিনায় আসার পর সর্বক্ষণ মুহাম্মাদ সাহচর্য অবলম্বন করেন। তিনি খাইবারসহ পরবর্তী সকল যুদ্ধেই অংশগ্রহণ করেন।
টিন টাইটান্স (টিভি ধারাবাহিক)
ডিসি মূলধারার ওপর প্রভাব
টিন টাইটান্সকে কখনওই ডিসি অ্যানিমেটেড ইউনিভার্স বা দ্য ব্যাটম্যান অ্যানিমেটেড সিরিজের অংশ হিসেবে প্রতিষ্ঠিত করা হয়নি। প্রযোজক ব্রুস টিম বলেছেন যে এ সিরিজটির সঙ্গে জাস্টিস লিগ আনলিমিটেড-এর কোনও ক্রসওভার ঘটবে না। স্পিডি চরিত্রটি, যার প্রথম আবির্ভাব "উইনার টেক অল" পর্বে, পরবর্তীতে জাস্টিস লিগ আনলিমিটেড-এও উপস্থিত হয়, যেখানে তার পোশাকের নকশা টিন টাইটান্স-এর মতই থাকে ও অভিনেতাও (মাইক আরউইন) একই থাকে (যদিও তাকে কিছুটা বয়স্ক দেখানো হয়)। এ শোতে কিড ফ্ল্যাশের কণ্ঠ দিয়েছেন মাইকেল রোজেনবাউম, যিনি জাস্টিস লিগ আনলিমিটেড-এ ফ্ল্যাশের কণ্ঠ দিয়েছিলেন। সিরিজটির উত্তরসূরি টিন টাইটান্স গো!-তে ব্যাটম্যানের কয়েকটি উপস্থিতি আছে, কিন্তু তার কোনওটিতেই তাঁর কোনও সংলাপ নেই। ডিসি নেশনের নিউ টিন টাইটান্স-এর "রেড এক্স আনমাস্কড" নামের পর্বে ব্যাটম্যান এবং আলফ্রেড পেনিওর্থ দু'জনেই উপস্থিত হন। টিন টাইটান্স গো!-এর দ্বিতীয় মৌসুমের "লেট'স গেট সিরিয়াস" পর্বে ইয়াং জাস্টিস দলের আকুয়াল্যাড (যার কণ্ঠ দিয়েছেন কারি পেইটন), সুপারবয় এবং মিস মার্শান উপস্থিত হয়।
এক্স-মেন: এভোলিউশন এবং ব্যাটম্যান: দি অ্যানিমেটেড সিরিজ-এর মত সিরিজটি সিরিজের মূল অনুপ্ররণা যে কমিক থেকে পাওয়া সে কমিককে প্রভাবিত করেছে, যাদের মধ্যে আছে: ডিসির ৫২ কাহিনীতে বিস্ট বয়ের সিরিজের মতো বেগুনি ও কালো রঙের পোশাক পরিধান করা এবং পরবর্তীতে সিরিজের ধারালো কান ও দাঁত নিয়ে উপস্থিত হওয়া, টাইটান্স টুমরো কাহিনীতে ভবিষ্যতের সাইবর্গের বর্মের ধরন অ্যানিমেটেড সিরিজের সাইবর্গের মত হওয়া, ওয়ান ইয়ার লেটার কাহিনীতে রেভেনের তার অ্যানিমেটেড সিরিজের পোশাক ধারণ করা, ৫২ এবং ফাইনাল ক্রাইসিস সিরিজে মাস এবং মেনোস চরিত্রগুলোর উপস্থিতি, অ্যানিমেটেড সিরিজের চরিত্রের সঙ্গে মেলানোর জন্য জোতো চরিত্রটির "হটস্পট" হিসেবে পুনঃনামকরণ, এবং টাইটানদের সবচেয়ে সাম্প্রতিক কমিক সংস্করণের সাথে ভিলেন সিন্ডারব্লকের একটি যুদ্ধে উপস্থিত হওয়া।
সাঈদ ইবনে আমির আল জুমাহি
দারিদ্র জীবনযাপন
সাঈদ ইবনে আমির আল জুমাহি হিমশের গভর্নর হিসেবে থাকাকালীন সময়েও অত্যন্ত সাদা-মাটা দারিদ্র জীবনযাপন করতেন। তিনি রাষ্ট্রীয় ভান্ডার থেকে গভর্নরের দায়িত্ব পালনের জন্য অতিরিক্ত অর্থ গ্রহণ করতেন না।
টিন টাইটান্স (টিভি ধারাবাহিক)
কমিকস
টিন টাইটান্স গো! কমিক সিরিজটি প্রথম প্রকাশিত হয় ২০০৪ সালে। এ সিরিজটিতে টিন টাইটান্স-এর কাহিনীর সঙ্গে সম্পর্কিত অন্যান্য কাহিনী উপস্থাপন করা হয়। সিরিজটির বেশ কিছু সংখ্যার কাহিনীর সঙ্গে টিভি সিরিজটির সরাসরি সম্পর্ক রয়েছে। সিরিজটির লেখক ছিলেন জে. তোরেস এবং নিয়মিত শিল্পীদের মধ্যে ছিলেন টড নক এবং ল্যারি স্টাকার। সিরিজটিতে ২০০৮ সাল পর্যন্ত মোট ৫৫টি সংখ্যা প্রকাশিত হয়।
সাঈদ ইবনে আমির আল জুমাহি
মৃত্যু
ইবনে সাদে র মতে, হিমসের গভর্নর থাকা অবস্থায় ২০ হিজরি /৬৪২ খ্রি তিনি ইনতিকাল করেন। তবে আবু উবাইদা র মতে তার মৃত্যু ২১ হিজরি ।
টিন টাইটান্স (টিভি ধারাবাহিক)
খেলনা
টিন টাইটান্স অ্যানিমেটেড সিরিজের ওপর ভিত্তি করে বানদাই কিছু অ্যাকশন ফিগার বাজারজাত করে। এদের মধ্যে ছিল ১.৫ ইঞ্চির "কমিক বুক হিরো" মিনিফিগার, ৩.৫ ইঞ্চির অ্যাকশন ফিগার (যার মধ্যে ছিল "টিন টাইটান্স লঞ্চ টাওয়ার প্লেসেট", "টিন টাইটান্স কমান্ড সেন্টার", "ব্যাটলিং মেশিনস", "টি-ভেহিকলস", "টি-সাব ডিলাক্স ভেহিকলস"), ৫ ইঞ্চির অ্যাকশন ফিগার, ৬.৫ ইঞ্চির নরম সুপার-ডি খেলনা এবং ১০ ইঞ্চির ফিগার। খেলনায় উপস্থাপিত চরিত্রগুলোর মধ্যে ছিল টিন টাইটান্স দলের মূল সদস্যরা, টাইটান্স ইস্ট এবং বেশ কিছু সহযোগী ও শত্রু।
প্রতিক্রিয়া
২০০৯ সালে আইজিএন টিন টাইটান্সকে ৮৩তম সেরা অ্যানিমেটেড সিরিজ হিসেবে আখ্যায়িত করে। ২০১৪ সালে ওয়াচমোজো.কম টিন টাইটান্সকে বাতিল হয়ে যাওয়া ষষ্ঠ সেরা কার্টুনের খেতাব প্রদান করে।
সম্ভাব্য পুন:প্রচলন
টিন টাইটান্স-এর একটি ষষ্ঠ মৌসুম নির্মাণে কার্টুন নেটওয়ার্ককে রাজি করানোর উদ্দেশ্যে ২০১১ সালের ২৮ নভেম্বর গোপিটিশনে একটি পিটিশন বা গণস্বাক্ষর অভিযান শুরু করা হয়। এ পিটিশনে অনেক ভক্ত স্বাক্ষর করেছেন, যাঁদের মধ্যে আছেন কণ্ঠ অভিনয়শিল্পী তারা চ্যারেনডফ এবং গ্রেগ সাইপস, যাঁরা যথাক্রমে রেভেন ও বিস্ট বয়ের কণ্ঠদাতা। তাঁরা টুইটারে পিটিশনটির লিংক ভাগ করেন। পিটিশনটি এখনও কার্যকর রয়েছে। চ্যানেলকে রাজি করানোর জন্য আরও কয়েকটি পিটিশন চালু করা হয়েছে। এদের কয়েকটি বর্তমানে কার্যকর রয়েছে, যাদের মধ্যে সাম্প্রতিকতমটি তৈরি হয়েছে ২০১৬ সালে। এটির লক্ষ্য অ্যাডাল্ট সুইম, যার কারণ অ্যাডাল্ট সুইমের সামুরাই জ্যাককে ফিরিয়ে আনার সিদ্ধান্ত। এ পিটিশনটিতে বর্তমানে ১২২টি স্বাক্ষর রয়েছে। ২০১৩ সালের ১২ জুন সিরিজের লেখক ডেরিক ওয়ায়াট বলেছেন যে ষষ্ঠ মৌসুম ভবিষ্যতে নির্মিত হবে যদি মূল সিরিজের প্রধান অভিনেতারা তাঁদের চরিত্রগুলোতে কণ্ঠ দেওয়ার জন্য ফিরে আসতে রাজি হন। টিন টাইটান্স গো! স্পিন-অফটি শুরু হওয়ার পরে (যাতে মূল কণ্ঠাভিনেতারা তাঁদের নিজ নিজ চরিত্রে কণ্ঠ প্রদান করেছেন) সম্ভাব্য ষষ্ঠ মৌসুম সম্পর্কে কোনও খবর শোনা যায়নি, যদিও গ্রেগ সাইপস ভক্তদের চাহিদার প্রতি কৃতজ্ঞতা প্রকাশ করেছেন। ধারণা করা হয় যে স্পিন-অফ নির্মাণের বিষয়ে কার্টুন নেটওয়ার্কের সবুজ সংকেত দেয়ার কারণ হলো তারা মূল সিরিজটির আরেকটি মৌসুম নির্মাণের বিষয়টি বিবেচনা করার জন্য নিজেদেরকে রাজি করাতে চায়।
বিক্রয়লব্ধ আয়
অর্থশাস্ত্র ও হিসাববিজ্ঞানের আলোচনায় বিক্রয়লব্ধ আয় বলতে সাধারণত কোনও প্রদত্ত হিসাবরক্ষণ সময়সীমার মধ্যে কোনও মুনাফা-প্রত্যাশী ব্যবসা প্রতিষ্ঠান ব্যবসায়িক কর্মকাণ্ডের মাধ্যমে ক্রেতাদের কাছে পণ্য বিক্রয় করে বা ক্রেতাদেরকে সেবা প্রদান করে যে অর্থ অর্জন করে, সেই অর্জিত অর্থকে (receipts) বোঝানো হয়, যার ফলে ব্যবসাটিতে ধনাত্মক নগদ অর্থপ্রবাহের সৃষ্টি হয়, ব্যবসার সম্পদের পরিমাণ বৃদ্ধি পায় এবং ব্যবসার মালিক বা মালিকদের মালিকানা স্বত্ব বৃদ্ধি পায়। এইভাবে প্রাপ্ত সমুদয় অর্থকে সমুদয় বিক্রয়লব্ধ আয় (Total revenue) বলে। প্রতি একক পরিমাণ পণ্য বা সেবা বিক্রয়ের ফলে প্রাপ্ত অর্থকে গড় বিক্রয়লব্ধ আয় (Aerage revenue) বলে। বিক্রয়কৃত পণ্যের পরিমাণ সামান্য বৃদ্ধি পেলে প্রতি একক পরিমাণ অতিরিক্ত পণ্য বিক্রয়ের ফলে সমুদয় বিক্রয়লব্ধ আয় যতটুকু বৃদ্ধি পায়, তাকে প্রান্তিক বিক্রয়লব্ধ আয় (Marginal revenue) বলে। সাধারণত যে মুহূর্তে পণ্য বিক্রয় করা হয় বা সেবা প্রদান করা হয়, সেই মুহূর্তেই বিক্রয়লব্ধ আয় অর্জিত হয়েছে বলে হিসাব করা হয়, ক্রেতার পরিশোধকৃত অর্থ প্রকৃতপক্ষে যে মুহূর্তে বিক্রেতার হাতে আসে, সেই মুহূর্তটিতে নয়।
বিক্রয়লব্ধ আয়কে ইংরেজি পরিভাষায় "রেভিনিউ" (Revenue), "সেলস রেভিনিউ" (Sales revenue) বা "টার্নওভার" (Turnover) নামে ডাকা হতে পারে। আন্তর্জাতিক হিসাবরক্ষণ মান (International Accounting Standard) অনুযায়ী কেবল পণ্য বিক্রয় বা সেবা প্রদান করেই নয়, বরং সুদ, কৃতিস্বত্ব বা মেধাস্বত্ব সূত্রে প্রাপ্য অর্থ (রয়্যালটি) এবং অংশীদারের প্রাপ্ত লভ্যাংশও বিক্রয়লব্ধ আয় হিসেবে গণ্য হতে পারে।
নীট আয় (মুনাফা বা ক্ষতি) বলতে সাধারণত কোনও নির্দিষ্ট হিসাবরক্ষণ সময়সীমার মধ্যে কোনও পণ্য বা সেবা থেকে মোট বিক্রয়লব্ধ আয় থেকে ঐ পণ্য বা সেবার সাথে সম্পর্কিত ব্যবসায়িক কর্মকাণ্ডের জন্য খরচকৃত মোট ব্যয় বিয়োগ করে প্রাপ্ত অর্থকে বোঝায়। হিসাববিজ্ঞানে উদ্বৃত্ত বিবরণীতে বিক্রয়লব্ধ আয় হল মালিকানা স্বত্বের একটি উপবিভাগ। বিক্রয়লব্ধ আয় বৃদ্ধি পেলে মালিকানা স্বত্ব বৃদ্ধি পায়। সাধারণত আয় বিবৃতির সবচেয়ে উপরের সারিতে বিক্রয়লব্ধ আয়টি লেখা হয়, এটিকে কথ্য ভাষায় "সর্বপ্রথম সারি" বা "উপরের সারি" (Top line) নামেও ডাকা হয়। এর বিপরীতে নীট আয় (স্থূল বিক্রয়লব্ধ আয় থেকে মোট ব্যয়ের বিয়োগফল) আয় বিবৃতির সবচেয়ে নিচের সারিটিতে লেখা হয়, তাই সেটিকে "সর্বশেষ সারি" বা "শেষের সারি" (Bottom line) বলে। কোনও দেশের সরকারের আয়ের ক্ষেত্রে সরকার বিভিন্ন উৎস থেকে যে আয় করে, তাকে রাজস্ব (Government revenue) বলে। কোনও সামাজিক উদ্দেশ্য সাধনের লক্ষ্যে কোনও দাতব্য সংগঠন দাতাদের কাছ থেকে তহবিল সংগ্রহবাবদ যে আয় করে, তাকে তহবিল সংগ্রহবাবদ আয় (Fundraising revenue) বলে।
আরও আনুষ্ঠানিকভাবে বিক্রয়লব্ধ আয় বলতে কোনও বিশেষ মান হিসাবরক্ষণ রেওয়াজ কিংবা কোনও সরকার বা সরকারি সংস্থা দ্বারা প্রতিষ্ঠিত নিয়মাবলীর উপর ভিত্তি করে নির্দিষ্ট সময় অন্তর অন্তর আয়ের কলন বা প্রাক্কলনকে বোঝায়। যে দুইটি হিসাবরক্ষণ পদ্ধতি বেশি প্রচলিত, যথা নগদভিত্তিক হিসাবরক্ষণ ও বকেয়াভিত্তিক হিসাবরক্ষণ, সেগুলিতে ভিন্ন ভিন্ন প্রক্রিয়াতে বিক্রয়লব্ধ আয় পরিমাপ করা হয়। যেসমস্ত বৃহৎ ব্যবসা প্রতিষ্ঠান তথা কর্পোরেশন সবার জন্য উন্মুক্ত বাজারে মালিকানার অংশপত্র (শেয়ার) বিক্রি করে, তাদেরকে আইন অনুযায়ী বাধ্যতামূলকভাবে সাধারণভাবে স্বীকৃত হিসাবরক্ষণ মূলনীতিসমূহ বা আন্তর্জাতিক প্রতিবেদন আদর্শ অনুযায়ী তাদের বিক্রয়লব্ধ আয়ের প্রতিবেদন রচনা করতে হয়। দু তরফা দাখিল পদ্ধতিতে বিক্রয়লব্ধ আয়ের হিসাবগুলি হল সাধারণ খতিয়ান হিসাব যেগুলির সারাংশ কিছু সময় অন্তর অন্তর "বিক্রয়লব্ধ আয়" শিরোনামে আয় বিবৃতিতে অন্তর্ভুক্ত করা হয়। বিক্রয়লব্ধ আয়ের হিসাবের নামে আয়ের প্রকৃতির বর্ণনা দেওয়া থাকে, যেমন "মেরামতি সেবা বাবদ আয়", "ভাড়া বাবদ আয়", "বিক্রয়", ইত্যাদি।
কুর্ট ভনেগাট
থাম্ব কুর্ট ভনেগাট জুনিয়র (ইংরেজি ভাষায়: Kurt Vonnegut, Jr.) (১১ই নভেম্বর, ১৯২২ - ১৯২২ - ১১ই এপ্রিল, ২০০৭) বিখ্যাত মার্কিন ঔপন্যাসিক। ব্লেন্ডিং রঙ্গ, ব্ল্যাক কমেডি এবং বিজ্ঞান কল্পকাহিনীর জন্য বিশেষ পরিচিতি লাভ করেছিলেন। তার সবচেয়ে জনপ্রিয় ও প্রশংসিত উপন্যাসগুলো হচ্ছে: স্লটারহাউজ-ফাইভ (১৯৬৯), ক্যাট্‌স ক্র্যাডেল (১৯৬৩) এবং ব্রেকফাস্ট অফ চ্যাম্পিয়ন্‌স (১৯৭৩)।
জোজিবিনি টুনজি
জোজিবিনি টুনজি (Zozibini Tunzi; জন্ম: ১৮ সেপ্টেম্বর ১৯৯৩) হলেন একজন দক্ষিণ আফ্রিকান মডেল ও সুন্দরী প্রতিযোগিতা বিজয়ী। তিনি ২০১৯ মিস ইউনিভার্সের মুকুট অর্জন করেন। পূর্বে তিনি ২০১৯ মিস সাউথ আফ্রিকা মুকুট অর্জন করেছিলেন। তিনি তৃতীয় দক্ষিণ আফ্রিকান এবং ২০১১ মিস ইউনিভার্স মুকুটধারী লেইলা লোপেজের পর প্রথম কৃষ্ণাঙ্গ নারী হিসেবে এই মুকুট অর্জন করেন।
রিনিউ ফাউন্ডেশন
রিকভারি এম্পাওয়ারমেন্ট নেটওয়ার্কিং এন্ড এমপ্লয়মেন্ট ফর উইমেন ফাউন্ডেশন (রিনিউ), এছাড়াও রিনিউ ফাউন্ডেশন হিসেবে পরিচিত, একটি আন্তর্জাতিক খ্রিস্টান অলাভজনক বেসরকারী সংগঠন যা ২০০৫ সালে ফিলিপাইন-এ প্রতিষ্ঠিত হয়, এটি মানব পাচার এবং ফিলিপাইনে পতিতাবৃত্তি থেকে বেঁচে যাওয়া নারীদের ক্ষমতায়নে নিবেদিত।
জোজিবিনি টুনজি
প্রারম্ভিক জীবন
টুনজি দক্ষিণ আফ্রিকার পূর্ব কেপের সোলো শহরে জন্মগ্রহণ করেন। তার পিতা লুঙ্গিসা টুনজি এবং মাতা ফিলিসোয়া নাডাপু। টুনজির আরও দুই বোন রয়েছে। তার শৈশব কাটে সোলোর নিকটবর্তী সিডোয়াডোয়েনি গ্রামে। টুনজি পরবর্তী কালে কেপটাউনে চলে আসেন এবং গার্ডেনস উপশহরে বসবাস শুরু করেন। সেখানে তিনি কেপ পেনিনসুলা ইউনিভার্সিটি অব টেকনোলজি থেকে ২০১৮ সালে জনসংযোগ ও চিত্র ব্যবস্থাপনা বিষয়ে স্নাতক ডিগ্রি অর্জন করেন।
রিনিউ ফাউন্ডেশন
সংগঠন
রিনিউ ফিলিপাইনের সমাজকল্যাণ ও উন্নয়ন অধিদপ্তর (ডিএসডব্লিউডি) দ্বারা আবাসিক যত্ন, সামাজিক এবং স্বাস্থ্যসেবা কর্মসূচি প্রদানের জন্য লাইসেন্সপ্রাপ্ত। রিনিউ একটি যুক্তরাজ্যের নিবন্ধিত দাতব্য প্রতিষ্ঠানও।
জোজিবিনি টুনজি
মিস সাউথ আফ্রিকা
টুনজি ২০১৭ সালে প্রথম সুন্দরী প্রতিযোগিতায় অংশগ্রহণ করেন। ২০১৭ মিস সাউথ আফ্রিকা প্রতিযোগিতায় তিনি শীর্ষ ২৬ জন সেমিফাইনালিস্টদের একজন ছিলেন। তবে তিনি শীর্ষ ১২ ফাইনালিস্টদের একজন হিসেবে নির্বাচিত হতে পারেননি। তিনি পুনরায় ২০১৯ মিস সাউথ আফ্রিকা প্রতিযোগিতায় অংশগ্রহণ করেন। প্রারম্ভিক আবেদনের প্রেক্ষিতে তিনি ২০১৯ সালের ২৬শে জুন শীর্ষ ৩৫ সেমিফাইনালিস্ট হিসেবে প্রতিযোগিতায় অংশগ্রহণ করতে নির্বাচিত হন। আরও কয়েক দফা অডিশনের পর তিনি ১১ই জুলাই ১৬ জন ফাইনালিস্টদের একজন হিসেবে ঘোষিত হন।
ফাইনালিস্টদের একজন নির্বাচিত হওয়ার পর টুনজি ৯ই আগস্ট প্রিটোরিয়ায় ২০১৯ মিস সাউথ আফ্রিকার মূল পর্বে অংশ নেন। তিনি সেরা দশ, সেরা পাঁচ থেকে সেরা দুইয়ে ধাপে ধাপে ফাইনালে পৌঁছান এবং রানার-আপ সাশা-লি অলিভিয়ের থেকে এগিয়ে থেকে তার পূর্বসূরী তামারিন গ্রীনের নিকট থেকে বিজয়ীর মুকুট অর্জন করেন। জয়ের পর পুরস্কার হিসেবে তিনি টুনজি ১ মিলিয়ন র‍্যান্ড, একটি নতুন গাড়ি ও জোহানেসবার্গের নিকটবর্তী স্যান্ডটনে ৫ মিলিয়ন মূল্যমানের আসবাবপত্র ও সরঞ্জামাদিতে পূর্ণ একটি অ্যাপার্টমেন্ট লাভ করেন। এই জয়ের ফলে তিনি মিস ইউনিভার্স ২০১৯ প্রতিযোগিতায় দক্ষিণ আফ্রিকার প্রতিনিধিত্ব করার সুযোগ পান।
রিনিউ ফাউন্ডেশন
মিশন এবং লক্ষ্য
রিনিউ ফাউন্ডেশনের মিশন এবং ভিশন নিম্নরূপ:
জোজিবিনি টুনজি
মিস ইউনিভার্স
টুনজি ২০১৯ সালের নভেম্বর মাসে মিস ইউনিভার্স ২০১৯ প্রতিযোগিতায় অংশ নিতে জর্জিয়ার আটলান্টা শহরে পৌঁছান। তিনি ৬ই ডিসেম্বর তার প্রাথমিক প্রতিযোগিতা সম্পন্ন করেন এবং ৮ই ডিসেম্বর টাইলার পেরি স্টুডিওতে চূড়ান্ত প্রতিযোগিতায় অংশগ্রহণ করেন। প্রতিযোগিতাকালীন তিনি আফ্রিকা/এশিয়া-প্রশান্ত মহাসাগরীয় অঞ্চলের প্রথম সেমিফাইনালিস্ট হিসেবে শীর্ষ ২০-এ পৌঁছান। তিনি পরে ধাপে ধাপে শীর্ষ দশ, শীর্ষ পাঁচ ও অবশেষে শীর্ষ তিনে পৌঁছান। প্রতিযোগিতার চূড়ান্ত পর্যায়ে টুনজি রানার-আপ পোয়ের্তো রিকোর ম্যাডিসন অ্যান্ডারসন এবং দ্বিতীয় রানার-আপ মেক্সিকোর সোফিয়া অ্যারাগনের থেকে এগিয়ে থেকে সাবেক বিজয়ী ফিলিপাইনের ক্যাট্রিওনা গ্রে'র নিকট থেকে মিস ইউনিভার্স ২০১৯-এর মুকুট লাভ করেন।  টুনজি তৃতীয় দক্ষিণ আফ্রিকান মিস ইউনিভার্স বিজয়ী; তিনি মিস ইউনিভার্স ২০১১ বিজয়ী লেইলা লোপেসের পর প্রথম কৃষ্ণাঙ্গ নারী এবং প্রথম আফ্রো চুলবিন্যাস সমৃদ্ধ হিসেবে এই মুকুট অর্জন করেন
রিনিউ ফাউন্ডেশন
লক্ষ্য, প্রকল্প, কার্যক্রম এবং মিডিয়া কভারেজ
রিনিউ প্রতিরোধের প্রোগ্রাম, হস্তক্ষেপ, এবং পুনরায় ইন্টিগ্রেশন অফার করে। প্রতিরোধ কর্মসূচি, যার মধ্যে রয়েছে কম বয়স্ক নারীদের চিহ্নিত করা যারা পাচারের ঝুঁকিতে সবচেয়ে বেশি থাকে এবং তাদের রিনিউ প্রোগ্রামে প্রবেশের জন্য আমন্ত্রণ জানানো হয়, যা অক্সফোর্ড বিশ্ববিদ্যালয়ের (ইউকে) সামাজিক নীতি ও সামাজিক কর্ম বিভাগের সাথে অংশীদারিত্বের ভিত্তিতে প্রতিষ্ঠিত হয়েছে এবং সিস্টেমস প্লাস কলেজ ফাউন্ডেশন (ফিলিপাইন) এবং ২০০৯ সালে ম্যানিলায় অনুষ্ঠিত জাতীয় নারী সম্মেলন, ২০১০ সালে সোরোপটিমিস্ট ইন্টারন্যাশনাল এবং ২০১১ সালে কোয়ালিশন এগেইনস্ট দ্যা ট্রাফিকিং উইমেন (সিএটিডব্লিউ) দ্বারা শ্রেষ্ঠ অনুশীলন। শহরের পাচারকৃত নারী ও মেয়েদের জীবন উন্নয়নে অক্লান্ত পরিশ্রমের জন্য মায়লিন ফুলারকে সোরোপটিমিস্ট রুবি অ্যাওয়ার্ড প্রদান করা হয়।
কর্মসূচির লক্ষ্য নারীদের বিকল্প, টেকসই উপার্জন প্রতিষ্ঠা করা এবং শিক্ষা, প্রচার, ওকালতি এবং আধ্যাত্মিক বিষয়ে নবায়ন প্রদান করা।
২০১০ সালে, সিএনএন রিপোর্ট করেছিল যে ফাউন্ডেশন "আশ্রয়-ভিত্তিক প্রোগ্রাম, আবাসন, খাদ্য, আইনি প্রতিনিধিত্ব এবং শিক্ষা কোর্স প্রদান করে, যার সবকটির লক্ষ্য হলো নারীদের তাদের পরিবারে ফিরে আসতে বা সমাজে পুনরায় সংযোজন করতে সাহায্য করা" এবং এটিও "একটি আগ্রহী যৌন ব্যবসার শিকার শিশুদের সাহায্য করার আগ্রহ "।
রিনিউ বিভিন্ন কোম্পানিতে যেমন কল সেন্টার, পর্যটনের সাথে জড়িত কোম্পানি, ৫-তারকা হোটেল বা গল্ফ কোর্সে নারীদের জন্য কর্মসংস্থান খোঁজার চেষ্টা করে এবং তাদের এই ধরনের কর্মসংস্থানের জন্য প্রশিক্ষণ প্রদান করে।
রিনিউ মানব পাচার ও পতিতাবৃত্তির বেঁচে থাকা নারীদেরও সাহায্য করে যারা মা হয়েছেন তাদের সন্তানদের পিতা খুঁজে বের করতে। রিনিউ উল্লেখ করে যে বাবারা যারা শিশু সহায়তা প্রদান করে না তাদের আদালতের বিচারের মুখোমুখি হতে পারে, ফিলিপাইনে পুনরায় প্রবেশে নিষেধাজ্ঞার মতো সম্ভাব্য পরিণতি হতে পারে।
ফাউন্ডেশনের পরিচালক পাওলো ফুলার রিনিউ- এর প্রোগ্রামের জন্য একটি উচ্চ সাফল্যের হার দাবি করেছেন, তিনি উল্লেখ করেন যে প্রোগ্রামে প্রবেশকারী ৮০ শতাংশেরও বেশি নারী পতিতাবৃত্তিতে ফিরে আসেন না।
কলকাতা কর্ড লিংক লাইন
কর্ড লিংক লাইনটি (কলকাতা শহরতলির রেলপথ) কলকাতা কর্ড লিংক ( সিসি লিংক ) নামেও পরিচিত যা পূর্ব রেলওয়ের শিয়ালদহ বিভাগ ও হাওড়া বিভাগের অধীনে থাকা কলকাতা শহরতলির রেলওয়ের শাখা লাইন। এর প্রান্তিক  স্টেশন দুটি শিয়ালদহ (এসডিএএইচ) এবং শিয়ালদহ-ডানকুনি রুটের ডানকুনি জংশন যেখানে এটি হাওড়া–বর্ধমান কর্ড লাইনের সাথে মিলিত হয়েছে এই ২২ কিমি দৈর্ঘ্যের রেলপথটি ৯টি স্টেশন সহ, যা পূর্ব রেলওয়ে জোনের উভয় বিভাগের জন্য একটি গুরুত্বপূর্ণ লিঙ্ক এবং দক্ষিণ পূর্ব রেল এর সাথে সরাসরি যোগাযোগ রয়েছে।
শিয়ালদহ থেকে দমদম জংশন এটি পূর্ব লাইনের শিয়ালদহ বিভাগের মূল লাইনের সাথে একটি লাইন ভাগ করে দেয়। দমদম জংশন পর এটিকে দুটি পংক্তিতে দু'ভাগ হয়ে শুরু হয় টিলা এবং রান মাধ্যমে ক্ষণস্থায়ী দ্বারা বেলঘড়িয়া এক্সপ্রেসওয়ে সঙ্গে সমান্তরাল বরানগর যার পরে এটা  হুগলী অতিক্রম করে বিবেকানন্দ সেতু মাধ্যমে  এবং সম্মুখের বালি ঘাট এবং হাওড়া-বর্ধমান প্রধান লাইন এ বালি ডানকুনি জংশন শেষ হয়। অতিরিক্ত জলের সংযোগকারীটির দুটি শাখা রয়েছে যা শিলদহে যাওয়ার আগে রাজচন্দ্রপুরে এবং অন্যান্য ডানা ডানকুনিতে যাওয়ার আগে মিলিত হয়। অতিরিক্ত জ্যা লিংক লাইন যা সাথে সংযোগ করে সাঁতরাগাছি–আমতা শাখা রেলপথ ১৩ কিমি দৈর্ঘ্যের সঙ্গে আন্দুল যা এ ব্যবস্থার সবচেয়ে গুরত্বপূর্ণ দক্ষিণ পূর্ব খরগপুর প্রধান লাইন সম্পূর্ণভাবে একটি একক লাইন। যা এনএইচ -৬ জনপ্রিয় বোম্বাই রোডের সমান্তরাল প্রসারিত। এসিসিএলের মাঝখানে ভট্টানগর আরপিএফ পোস্ট রয়েছে যেখানে গুডস ট্রেনের জন্য ৪ টি ট্র্যাক রয়েছে। আন্দুলের দিকে, এটি কোনা ব্রিজটি পেরিয়ে বাল্টিকুরি হল্টের হাওড়া-আমতা লাইনের সাথে মিলিত হয় যেখানে বর্তমানে কোনও ট্রেন থামেনা।
ইতিহাস
এই লাইনটি ১৮৬৫ সালে খোলা হয়েছিল এবং ১৯৬৫ সালে বিদ্যুতায়ণে রূপান্তরিত হয়েছিল, সেই সময় ফ্রেইট সার্ভিসগুলি এই লাইনে পাস করা হয়েছিল যা রেলপথের জন্য লাভজনক ছিল এবং ইএমইউ ট্রেনগুলিও জোড় লাইনের সাথে হাওড়া জেএন সংযোগের জন্য এই লাইনে চলাচল করে for দীর্ঘ দূরত্বের ট্রেন চলাচল করছে তবে যাত্রীবাহী দাবির কারণে শিয়ালদহ থেকে এই লাইনে যেতে এবং ভারতের অন্যান্য অংশের সাথে সংযোগ স্থাপনের জন্য দীর্ঘ দূরত্বের ট্রেনগুলির জন্য চাহিদা বাড়ানো হয়েছিল। সেই লক্ষ্যে শিয়ালদহ থেকে পুরীর সাথে সরাসরি যোগাযোগের জন্য শিয়ালদা থেকে পুরীর উদ্দেশ্যে একটি দুরন্ত ট্রেন চালু করা হয়েছিল ১২ ফেব্রুয়ারি ২০১২ এ।
উইন্ডোজ মোবাইল
উইন্ডোজ মোবাইল হল স্মার্টফোন এবং ব্যক্তিগত ডিজিটাল সহকারীর জন্য মাইক্রোসফট কর্তৃক প্রস্তুতকৃত মোবাইল অপারেটিং সিস্টেমের একটি বন্ধ হয়ে যাওয়া পরিষেবা৷
১৯৯৬ সালে তৈরীকৃত উইন্ডোজ সিই থেকেই মূলতঃ উইন্ডোজ মোবাইলের আগমন। যার ভিত্তিতে ২০০০ সালে প্রথম পকেট পিসি ২০০০ নামে বাজারে আসে, যেটিকে তখন পকেট পিসি পিডিএ হিসেবে পরিচিত করা হয়েছিল। ২০০৩ সালে এটিকে "উইন্ডোজ মোবাইল" নামে নামকরণ করা হয়। পরবর্তীতে (উইন্ডোজের ডেস্কটপ ভার্সনের ন্যায়ই) এটির বিভিন্ন সংস্করণ বাজারে আসে।
পকেট পিসি ২০০০
পকেট পিসি ২০০০, মূলত কোডনাম "Rapier", ২০০০ সালের ১৯শে এপ্রিল এটি প্রকাশিত হয়েছিল। মোবাইলটি উইন্ডোজ সিই ৩.০ কার্নেলের উপর ভিত্তি করে তৈরি হয়েছিল।
বিবাহ উৎসব
বিবাহ উৎসব বা বিয়ের অনুষ্ঠান (Wedding) হল এমন একটি অনুষ্ঠান যেখানে দুজন মানুষ বিবাহের মাধ্যমে সম্পর্কের বন্ধনে আবদ্ধ হন। সংস্কৃতি, গোত্র, ধর্ম, দেশ এবং সামাজিক শ্রেণিভেদে বিবাহপ্রথা ও রীতিনীতিতে ব্যপক বৈচিত্র্য পরিলক্ষিত হয়। অধিকাংশ বিবাহ অনুষ্ঠানেই দম্পতির বৈবাহিক স্বীকারোক্তি গ্রহণ, উপহার প্রদান (আংটি, প্রতীকী বস্তু, ফুল অর্থ), এবং সংশ্লিষ্ট স্বীকৃত ব্যক্তিবর্গের মাধ্যমে প্রকাশ্যে বৈবাহিক ঘোষণার মাধ্যমে সম্পন্ন হয়। অনুষ্ঠানে প্রায়শই বিশেষ ধরনের পোশাক পড়া হয়, এবং প্রায়সময়ই েই অনুষ্ঠানের ধারাবাহিকতায় বৌভাত নামক আনুষ্ঠানিকতা সম্পন্ন হয়। পাশাপাশি উক্ত অনুষ্ঠানগুলোতে সাধারণত গানবাজনা ও কবিতাপাঠ হয় এবং দম্পতির ভবিষ্যৎ কল্যাণ ও সমৃদ্ধি কামনা করে বিশেষ প্রার্থনাকরা হয় অথবা ধর্মীয় পাণ্ডুলিপি বা সাহিত্য থেকে কিছু অংশ পাঠ করা হয়।
আরিয়ে ওয়ারশেল
থাম্ব|স্টকহোমে রয়্যাল সুইডিশ একাডেমি অব সায়েন্সে সংবাদ সম্মেলনে ওয়ারশেল, ডিসেম্বর ২০১৩ আরিয়ে ওয়ারশেল (Arieh Warshel; জন্ম: ২০ নভেম্বর, ১৯৪০) ইসরাইলে জন্মগ্রহণকারী মার্কিন যুক্তরাষ্ট্রের বিশিষ্ট রসায়নের অধ্যাপক। এছাড়াও তিনি সাউদার্ন ক্যালিফোর্নিয়া বিশ্ববিদ্যালয়ে জৈব রসায়নশাস্ত্রে অধ্যাপনা করছেন। ২০১৩ সালে মাইকেল লেভিট ও মার্টিন কারপ্লাসের সাথে তিনিও যৌথভাবে যৌগ রাসায়নিক পদ্ধতিতে বহুমানদণ্ড মডেলের উন্নয়ন ঘটিয়ে রসায়নে নোবেল পুরস্কার লাভ করেছেন।
প্রারম্ভিক জীবন
ইসরাইলের কিব্বুৎজ এলাকায় ১৯৪০ সালে জন্মগ্রহণ করেন আরিয়ে। ইসরাইলী সেনাবাহিনীতে যোগদান করে ইসরাইলী প্রতিরক্ষা বাহিনীর ক্যাপ্টেন পদবী নিয়ে ১৯৬৭ সালের ষাটদিনের যুদ্ধ ও ১৯৭৩ সালে ইয়ম কিপ্পুর যুদ্ধে অংশগ্রহণ করেন।
ইসরাইলী সেনাবাহিনী থেকে অবসর নিয়ে তিনি হাইফা শহরে টেকনিওন বিশ্ববিদ্যালয়ে চলে যান। সেখানে "সুম্মা কুম লাউদে" সম্মান নিয়ে ১৯৬৬ সালে রসায়নশাস্ত্র ক্ষেত্রে বিজ্ঞানে স্নাতক উপাধি অর্জন করেন। এরপর ওয়াইজম্যান বিজ্ঞান ইনস্টিটিউট থেকে ১৯৬৭ ও ১৯৬৯ সালে যথাক্রমে এমএসসি ও পিএইচডি ডিগ্রী লাভ করেন রসায়ন ও পদার্থবিদ্যা বিষয়ে। পিএইচডি ডিগ্রী অর্জনের পর হার্ভার্ড বিশ্ববিদ্যালয়ে ১৯৭২ থেকে ১৯৭৬ সাল পর্যন্ত কাজ করেন। এরপর ওয়াইজম্যান ইনস্টিটিউটে ফিরে আসেন। কেমব্রিজ বিশ্ববিদ্যালয়ের আণবিক জীববিজ্ঞান গবেষণাগারে কাজ করেন । ১৯৭৬ সালে মার্কিন যুক্তরাষ্ট্রের ইউনিভার্সিটি অভ সাদার্ন ক্যালিফোর্নিয়ার (দক্ষিণ ক্যালিফোর্নিয়া বিশ্ববিদ্যালয়ের) রসায়ন বিভাগে যোগদান করেন।
সম্মাননা
১৯৭৮ সালে আলফ্রেড পি. স্লোন সভ্য (ফেলো) হন। ২০০০ সালে বায়োফিজিক্যাল সোসাইটি-র সভ্য হন। ২০০৮ সালে রয়্যাল সোসাইটি অফ কেমিস্ট্রি-র ফেলো হন। ২০০৯ সালে মার্কিন যুক্তরাষ্ট্রের জাতীয় বিজ্ঞান একাডেমি’র সদস্য নির্বাচিত হন।
ইরান তৈমুরতাশ
১৯৩২ সালে তার বাবার পদ থেকে অপসারণের আগে, তিনি ইরান বেথেল স্কুলে (তেহরানের আমেরিকান গার্লস কলেজ নামেও পরিচিত) পড়াশোনা করেন। মনে করা হয়, তিনি ১৯৩০ সালে উচ্চ বিদ্যালয় থেকে তার স্নাতক শ্রেণীর জন্য প্রারম্ভিক ভাষণ দেওয়ার সময় তিনি প্রথম মহিলা যিনি জনসমক্ষে উপস্থিত হয়েছিলেন। কিছুদিন পরে, তিনি নিঃস্ব মহিলাদের জন্য একটি বোর্ডিং স্কুল প্রতিষ্ঠার অভিপ্রেত লক্ষ্য নিয়ে মহিলাদের একটি সমিতি প্রতিষ্ঠা করেন। এই সংস্থাটি দাতব্য কাজে জড়িত থাকার পরে এবং অন্যান্যদের মধ্যে মহিলাদের জন্য সান্ধ্য শিক্ষামূলক ক্লাস স্থাপনের মাধ্যমে সক্রিয় থাকবে।
ইরান তৈমুরতাশকে লন্ডনে প্রস্তুতিমূলক কলেজে পড়ার জন্য বিদেশে পাঠানো হয়। এক বছর কলেজে পড়ার পর, তিনি ইরানে ফিরে এসে জানতে পারেন, অনুগ্রহের বাইরে চলে যাওয়ার জন্য রেজা শাহের আদেশে তার বাবাকে গ্রেপ্তার করা হয়েছে। আবদুল হোসাইন তৈমুরতাশকে ১৯৩৩ সালে কারাগারে হত্যা করা হয় এবং তার নিকটবর্তী পরিবারকে তার একটি দূরবর্তী এস্টেটে বর্ধিত সময়ের জন্য গৃহবন্দী করে রাখা হয়। যদিও রেজা শাহের পক্ষে পূর্ববর্তী সহযোগী বা বিশিষ্ট রাজনীতিবিদদের কারাগারে বন্দী করা বা হত্যা করা অস্বাভাবিক ছিল না, তবে তৈমুরতাশ পরিবারের উপর কঠোর সম্মিলিত শাস্তি আরোপের সিদ্ধান্ত সম্ভবত তার শাসনামলে অভূতপূর্ব ছিল। এই হিসাবে, ইরান তার পরিবারের আরও বেশ কয়েকজন সদস্যের সাথে আট বছরের কারাবাস এবং নির্বাসন সহ্য করেন।
১৯৪১ সালে নির্বাসন থেকে মুক্তি পাওয়ার পর ইরান তৈমুরতাশ ইরাক ভ্রমণ করে এবং রেজা শাহের আদেশে কাসর কারাগারে বিভিন্ন ব্যক্তিকে হত্যার ব্যবস্থা করার জন্য তেহরানে তার পিতা ড. আহমাদ আহমাদিকে ("পেশেশক আহমাদি") হত্যা করেছে বলে মনে করা হয় এমন ব্যক্তির ইরানে প্রত্যর্পণের ব্যবস্থা করতে সফল হয়।
পরবর্তীতে রেজা শাহকে সিংহাসন থেকে অপসারণের পর মুক্ত সংবাদপত্রের সমৃদ্ধির কারণে ইরান তৈমুরতাশ রাস্তাখিজ সংবাদপত্র প্রতিষ্ঠা ও প্রকাশের পর ইরানের একটি সংবাদপত্রের প্রথম মহিলা সম্পাদক হিসেবে দায়িত্ব পালন করেন। তা সত্ত্বেও, রাস্তাখিজ প্রকাশের বেশ কয়েক বছরের মধ্যে ইরান বুঝতে পেরেছিল যে মোহাম্মদ রেজা শাহ ক্ষমতার উপর তার দখল মজবুত করার সাথে সাথে সংবাদপত্রের স্বাধীনতা ধীরে ধীরে খারাপ হচ্ছে, এবং তিনি প্যারিসে চলে যান যেখানে তিনি তার জীবনের অবশিষ্ট সময় বসবাস করেন।
ইরান তৈমুরতাশ ফ্রান্সে বসবাসকালে সাহিত্যে পিএইচডি অর্জন করেন যেখানে তিনি সাংবাদিকতায় কর্মজীবন শুরু করেন এবং প্যারিসে ইরানি দূতাবাসে প্রেস অ্যাটাচি হিসেবে সংক্ষিপ্তসময়ের জন্য কাজ করেন। তিনি পিইএন ইন্টারন্যাশনাল এবং অঁদ্রে মাল্‌রোর ইন্টারন্যাশনাল অ্যাসোসিয়েশন অফ রাইটার্স ফর দ্য ডিফেন্স অফ কালচারের সক্রিয় সদস্য হন। তার বাবার মতো ইরান তৈমুরতাশ ফ্রান্সের সর্বোচ্চ বেসামরিক সম্মান লেজিওঁ দনর পুরস্কৃত হন।
স্যার ভিভিয়ান রিচার্ডস স্টেডিয়াম
স্যার ভিভিয়ান রিচার্ডস স্টেডিয়াম অ্যান্টিগুয়ার নর্থ সাউন্ড এলাকায় অবস্থিত একটি আন্তর্জাতিকমানের ক্রিকেট স্টেডিয়াম। ২০০৭ সালের ক্রিকেট বিশ্বকাপ উপলক্ষে এ স্টেডিয়াম নির্মাণ করা হয়। দশ হাজার দর্শকের আসন ক্ষমতাসম্পন্ন স্টেডিয়ামে প্রয়োজনে দ্বিগুণ করা সম্ভবপর। ওয়েস্ট ইন্ডিজ ক্রিকেট দলের সাবেক অধিনায়ক ও ব্যাটিং কিংবদন্তি ভিভ রিচার্ডসের সম্মানে এ স্টেডিয়ামের নামকরণ করা হয়।
ইরান তৈমুরতাশ
আবদোলহোসেইন তৈমুরতাশ পতনের আগে হোসেইন আলী কারাগোজলুর সাথে তার সংক্ষিপ্ত বাগদান ছাড়াও ইরান তৈমুরতাশ তার জীবনের অবশিষ্ট সময় অবিবাহিত থাকার সিদ্ধান্ত নিয়েছে। ১৯৯১ সালে শাহের নিকটতম আস্থাভাজন আসাদুল্লাহ আলমের গোপনীয় ডায়েরির মরণোত্তর প্রকাশ থেকে জানা যায় যে মোহাম্মদ রেজা পাহলভি আলমকে জানান যে তার কৈশোরের শেষের দিকে তিনি "ইরান তৈমুরতাশের প্রেমে পড়েছিলেন"।
স্যার ভিভিয়ান রিচার্ডস স্টেডিয়াম
প্রথান শহর সেন্ট জন্স ও ভিসি বার্ড আন্তর্জাতিক বিমানবন্দর থেকে ১০-২০ মিনিট দূরত্বে এ মাঠের অবস্থান। স্টেডিয়াম নির্মাণে আনুমানিক $৬০ মিলিয়ন মার্কিন ডলার ব্যয় করা হয়। বরাদ্দকৃত অর্থের অধিকাংশই চীন সরকারের আর্থিক অনুদানে ব্যয়িত হয়। ৩০ মার্চ, ২০০৮ তারিখে সফরকারী অস্ট্রেলিয়ার বিপক্ষে টেস্টের মাধ্যমে স্বাগতিক ওয়েস্ট ইন্ডিজ দল এ মাঠের অভিষেক ঘটে। খেলাটি ড্রয়ে পরিণত হয়।
ইরান তৈমুরতাশ
২০০৯ সালে ইরান তৈমুরতাশ, আশরাফ পাহলভি এবং মারিয়াম ফিরুজের জীবন নিয়ে একটি বই প্রকাশিত হয়, যার শিরোনাম ছিল ইন সে জান (দিস থ্রি উইমেন) মাসউদ বেহনুদ দ্বারা রচিত বইটি প্রকাশিত হওয়ার পর ইরানে ব্যাপক প্রশংসিত হয়। মনে করা হয় যে এটি সাম্প্রতিক কালে ইরানে প্রকাশিত সর্বাধিক বিক্রিত বইগুলির মধ্যে একটি।
স্যার ভিভিয়ান রিচার্ডস স্টেডিয়াম
সুযোগ-সুবিধা
স্টেডিয়ামে দুটি প্রধান স্ট্যান্ড রয়েছে। নর্দার্ন স্ট্যান্ড ও পাঁচ তলাবিশিষ্ট সাউথ স্ট্যান্ড। তন্মধ্যে ২০০৮ সালে প্রচণ্ড বাতাসে সাউথ স্ট্যান্ডের ছাদ ভেঙ্গে পড়ে। অন্যান্য সুযোগ-সুবিধার মধ্যে রয়েছে অনুশীলনের উপযোগী পিচ, প্রশিক্ষণের অবকাঠামো ও প্রচারমাধ্যমে কেন্দ্র। স্বল্প কয়েকটি স্টেডিয়ামের অন্যতম হিসেবে মাঠের নীচ দিয়ে খেলোয়াড়দের চলাচলের ব্যবস্থা রয়েছে।
বিতর্ক
১৩ ফেব্রুয়ারি, ২০০৯ তারিখে সফরকারী ইংল্যান্ডের বিপক্ষে অনুষ্ঠিত ২য় টেস্ট শুরুর মাত্র ১০ বল পরই খেলা পরিত্যক্ত ঘোষণা করতে হয়। পিচের বাইরে বিপজ্জ্বনক পরিবেশই এরজন্য দায়ী। সাম্প্রতিক বন্যার ফলে অতিরিক্ত বালু ব্যবহারের ফলে বোলিংয়ের সময় বাঁধার কারণ হয়ে দাঁড়ায়। ওয়েস্ট ইন্ডিজ ক্রিকেট বোর্ড ও আইসিসি কর্তৃক দুটি পর্যবেক্ষণ দল মাঠ পরিদর্শন করে। এরফলে আইসিসি বারো মাসের জন্য সকল ধরনের আন্তর্জাতিক ক্রিকেট খেলা আয়োজন থেকে বিরত রাখার পরামর্শ দেয় ও আনুষ্ঠানিকভাবে ওয়েস্ট ইন্ডিজ ক্রিকেট বোর্ডকে সতর্কতামূলক চিঠি প্রদান করে।
নীল চাঁদ
থাম্ব|নীল চাঁদের ছবি কোন বছরের একই মাসে দু’বার পূর্ণিমার চাঁদ দেখা গেলে দ্বিতীয় পূর্ণিমার চাঁদকে বলা হয় ব্লু-মুন।  নামে ব্লু-মুন বা নীল চাঁদ হলেও নীল রঙের সঙ্গে এ চাঁদের কোনো সম্পর্ক নেই।  তবে একই দিন চন্দ্রগ্রহণ হওয়ায় চাঁদ রক্তিম রং ধারণ করে।  চন্দ্রগ্রহণের সময় পৃথিবীর ছায়া চাঁদের উপর পড়ে।  ফলে ওই সময় চাঁদে লাল বা কমলা রঙের আভা দেখা যায়।
সাধারণ ব্লু মুন ২ বছর ৮ মাস পর পর হয়ে থাকে ।
সংজ্ঞা
ইতিহাসগতভাবে "ব্লু মুন" এর সংজ্ঞা, "Maine Farmer's Almanac"-এ একটি "অতিরিক্ত" পূর্ণিমা হিসেবে উল্লেখ করা হয়েছে, যেখানে সাধারণত এক বছরে 12টি পূর্ণিমা থাকে ,তার পরিবর্তে ('ব্লু মুন'-কে বিবেচনায়)13টি পূর্ণিমা হয়। "নীল চাঁদ" বিষয়টির অবতারণা করা হয় চারটি পূর্ণিমা সহ কোন ঋতুর তৃতীয় পূর্ণিমার সাথে।এইভাবে একটি ঋতুর শেষ মাসের সময় সংশোধন করা হয়। এটি প্রতি দুই বা তিন বছর পরপর ঘটে । "স্কাই অ্যান্ড টেলিস্কোপ" নামক প্রকাশনীর মার্চ -1946 সালের একটি নিবন্ধের লেখক "মেইন ফার্মার্স" এর  সম্পাদকদের গতানুগতিক ধারায় বর্ণিত পঞ্জিকার পাঠোদ্ধার করার প্রয়াস করেছিলেন। তিনি  বর্ণিত পঞ্জিকার পুরাতন বিষয়গুলো নিয়ে পরীক্ষা-নিরীক্ষা করছিলেন। কিন্তু, পর্যাপ্ত অনুস্ধানের অভাব এবং তার ফলশ্রুতিতে,    চাঁদের  সঠিক অবস্থান নির্ণয়ে ভুল হয়।